《初冬见雪》
宋代·李洪

颇怪寒威一倍添，天花回旋落层檐。
慵赓险韵偏工絮，自哂微官独带盐。
问讯梅梢半封萼，争看蝶舞不钩帘。
小儿学诵封胡句，羔袖烘炉任附炎。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。